stanford-oval/wikipedia huggingface dataset:
מיתולוגיה
המיתולוגיה המודרנית

ספרים וסרטים מודרניים כמו "מלחמת הכוכבים", "ההוביט" ו"שר הטבעות" הם בעלי אספקטים מיתולוגיים שלפעמים מתפתחים למערכות פילוסופיות עמוקות.
הם עצמם אינם מיתולוגיה שהמאמינים בה רואים את האירועים כאירועים שהתרחשו במציאות (אמונה מופשטת או אמיתית),[דרוש מקור] אך לאנשים מסוימים הם עונים לאותם צרכים פסיכולוגיים כמו המיתולוגיות הקלאסיות.
המיתולוגיה בעידן המודרני חיה וקיימת דרך אגדות אורבניות, אמונות ה"ניו אייג'" ודרך אספקטים מסוימים של דתות.
מיתולוגיות

רשימה חלקית של מיתולוגיות בולטות:
| --- | --- |
 המיתולוגיה היוונית  המיתולוגיה הרומית  המיתולוגיה היהודית  המיתולוגיה המצרית  המיתולוגיה הכנענית  המיתולוגיה הנורדית  המיתולוגיה הסלאבית  המיתולוגיה המסופוטמית: המיתולוגיה האשורית  המיתולוגיה הבבלית  המיתולוגיה השומרית  המיתולוגיה האכדית  המיתולוגיה החורית  המיתולוגיה הבריטית: המיתולוגיה האנגלית  המיתולוגיה האירית  המיתולוגיה הסקוטית  המיתולוגיה הוולשית  המיתולוגיה האבוריג'ינית  המיתולוגיה האטרוסקית  מיתולוגיה של שבט האיגבו  המיתולוגיה של האיטי  המיתולוגיה האינדונזית  המיתולוגיה האינדיאנית  המיתולוגיה האינואיטית  המיתולוגיה של האינקה  המיתולוגיה האלבנית  המיתולוגיה האפרו-ברזילאית  המיתולוגיה האצטקית  המיתולוגיה הארמנית  המיתולוגיה הבודהיסטית  המיתולוגיה הבסקית:  מיתולוגיה גאורגית  מיתולוגיה גרמאנית  המיתולוגיה ההונגרית  המיתולוגיה החתית  המיתולוגיה הטורקית והמונגולית  המיתולוגיה ההינדואית  המיתולוגיה היפנית  המיתולוגיה הכורדית  המיתולוגיה הלטבית  המיתולוגיה הליטאית  המיתולוגיה של המאיה  המיתולוגיה המוסלמית  מיתולוגיה נוצרית  המיתולוגיה הסינית  המיתולוגיה הספרדית  המיתולוגיה הסקיפית  המיתולוגיה הערבית  המיתולוגיה הפולינזית  המיתולוגיה הפולנית  המיתולוגיה הפיליפינית  המיתולוגיה הפינית  המיתולוגיה הפרוסית  המיתולוגיה הפרנקית  המיתולוגיה הפרסית  המיתולוגיה הקוריאנית  המיתולוגיה הקטלאנית  המיתולוגיה הקלטית  המיתולוגיה הרומנית
ראו גם

המיתולוגיה של ויליאם בלייק
מיתולוגיה השוואתית
לקריאה נוספת

קלוד לוי-שטראוס, מיתוס ומשמעות, ידיעות ספרים, 2010 (תרגום: נמרוד בר-עם).
Echo 3

| --- | --- |
 מבוסס על:  "בשבילה גיבורים עפים" סדרת טלוויזיה מאת עומרי גבעון  "בשבילה גיבורים עפים" ספר מאת אמיר גוטפרוינד
 סוגה:  דרמה
 יוצרים:  מארק בול 
 כותבים:  מארק בול
 בימוי:  קלאודיה לוסה, Pablo Trapero, מארק בול 
 שחקנים:  לוק אוונס מיכיל האוסמן ג'סיקה אן קולינס אליזבת אנווייז
 ארץ מקור:  ארצות הברית 
 שפות:  אנגלית
 מספר עונות:  1 
 מספר פרקים:  10 (נכון ל־13 בינואר 2023) 
 הפקה
 מפיקים בפועל:  מארק בול אבי ניר אלון שטרוזמן קרני זיו עומרי גבעון
 חברת הפקה:  שידורי קשת אפל TV פלוס
 שידור
 רשת שידור:  אפל TV פלוס 
 תקופת שידור מקורית:  23 בנובמבר 2022 – הווה 
 קישורים חיצוניים
 דף התוכנית ב-IMDb
 
Echo 3 היא שמה של סדרת דרמה אמריקאית המבוססת על סדרת הטלוויזיה הישראלית "בשבילה גיבורים עפים" בהשראת הרומן מאת אמיר גוטפרוינד. הסדרה משודרת בשרתי Apple TV+.
עלילה

הסדרה עוסקת בשני חברים (במבי והנסיך) ששירתו יחד כצוות לוחמים בכוח דלתא, עליו פיקד סגן דריפטר (הבטלן), וכן באמבר - אחות של במבי ורעייתו של הנסיך. כחצי שנה קודם השניים יצאו למבצע חילוץ בני ערובה בצפון אפגניסטן ובעקבות מותו הטראומטי של המפקד דריפטר, הקשר ביניהם ניתק. אמבר היא חוקרת מוח, שיוצאת לקולומביה כדי לחקור שיטת מחקר בהתמכרויות באמצעות סמים פסיכדליים.
אמבר נחטפת על ידי כנופיות קולומביאניות ושני החברים נוסעים יחד לקולומביה על מנת לשחרר אותה, למרות יחסיהם המתוחים.
שחקנים ודמויות

ג'סיקה אן קולינס בתפקיד אמבר צ'סבורו
לוק אוונס בתפקיד במבי
מיכיל האוסמן בתפקיד הנסיך
אליזבת אנווייז בתפקיד נטלי פוסטר
הפקה > פיתוח

בחודש יולי 2020, אפל הודיעה כי הזמינה סדרה של 10 פרקים, כהפקה של אפל וקשת אינטרנשיונל, ועובדה על ידי מארק בול וג'ייסון הורוויץ' כיוצר.
הפקה > ליהוק

במאי 2021 לוק אוונס ומיכיל הואסמן לוהקו לגלם את התפקידים הראשיים, כאשר אליזבת אנווייז וג'סיקה אן קולינס הצטרפו ביוני 2021.
הפקה > צילומים

ההפקה החלה ב-9 ביוני 2021, והיא הסתיימה ב-1 בפברואר 2022.
הערות שוליים

↑  White, Peter (16 ביולי 2020). "Apple Orders Straight-To-Series Remake Of Israeli Drama 'When Heroes Fly' From 'The Hurt Locker's Mark Boal". Deadline Hollywood (באנגלית אמריקאית). נבדק ב-6 בדצמבר 2021. {{cite web}}:  (עזרה)
↑  Otterson, Joe (3 במאי 2021). "Luke Evans to Star in Mark Boal's Apple Action Series 'Echo 3'". Variety (באנגלית אמריקאית). נבדק ב-6 בדצמבר 2021. {{cite web}}:  (עזרה)
↑  Porter, Rick (26 במאי 2021). "'Flight Attendant' Star Michiel Huisman Boards Apple's Mark Boal Thriller". The Hollywood Reporter (באנגלית אמריקאית). נבדק ב-6 בדצמבר 2021. {{cite web}}:  (עזרה)
↑  Del Rosario, Alexandra (3 ביוני 2021). "Apple's 'Echo 3' Adds Elizabeth Anweis As Recurring; Diego Josef To Recur In 'Animal Kingdom'". Deadline Hollywood (באנגלית אמריקאית). נבדק ב-6 בדצמבר 2021. {{cite web}}:  (עזרה)
↑  Andreeva, Nellie (9 ביוני 2021). "Jessica Ann Collins To Star In Apple Drama Series 'Echo 3' From Mark Boal". Deadline Hollywood (באנגלית אמריקאית). נבדק ב-6 בדצמבר 2021. {{cite web}}:  (עזרה)
↑  "Echo 3 - Production". Variety Insight. נבדק ב-6 בדצמבר 2021. {{cite web}}:  (עזרה)
קבר רבי שמעון בר יוחאי

| --- | --- |

הכניסה למתחם קבר רבי שמעון בהר מירון
 נתונים כלליים
 תאריך פטירה:  סביב 163 לספירה (משוער)
 תאריך הילולה:  ל"ג בעומר (מסורת מהמאה ה-17)
 תקופה:  המאה ה-2
 עיר:  שנוי במחלוקת
 בית הקברות:  שנוי במחלוקת
 מיקום:  ביריה (לפי התלמוד) מירון הקדומה (לפי המדרש) מושב מירון (זיהוי מהמאה ה-12) כפר חנניה (זיהוי מהמאה ה-13)
 קואורדינטות:  32°58′52″N 35°26′27″E﻿ / ﻿32.98103°N 35.44095°E﻿ / 32.98103; 35.44095
  (למפת אצבע הגליל מוגדלת) קבר רבי שמעון בר יוחאי(למפת אצבע הגליל רגילה) קבר רבי שמעון בר יוחאי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר רבי שמעון בר יוחאי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר רבי שמעון בר יוחאי
מקום קברו של רבי שמעון בר יוחאי (רשב"י), תנא בן המאה ה-2, הוא נושא שנוי במחלוקת. לפי התלמוד נראה כי הוא ובנו רבי אלעזר נקברו בביריה, בעוד גרסת המדרש היא במירון הקדומה. יעקב בן נתנאל הכהן בן המאה ה-12, כנראה הראשון מבין עולי הרגל לתעד את קברם במירון, בעוד מנחם החברוני (המאה ה-13), הנוסע היחיד המתעד את קברם בכפר חנניה. כיום, הקבר בהר מירון נחשב לקונצנזוס יהודי והוא מהמפורסמים בארץ ישראל ובעולם, והאתר הדתי השני בארץ במספר המבקרים השנתי בו, אחרי הכותל המערבי. ההילולה הנערכת במקום מדי שנה בל"ג בעומר, היא האירוע האזרחי-דתי השנתי הגדול בישראל. מנהג נפוץ הוא לבצע במקום את החלאקה, טקס התספורת הראשונה בגיל שלוש.
היסטוריה > ניהול ובעלות

החל משלהי התקופה העות'מאנית אתר קבר הרשב"י מנוהל כהקדש ציבורי על ידי הקדש היהודים הספרדים בצפת. קיימת מחלוקת בשאלה האם ההקדש הספרדי ניהל את האתר עוד קודם לכן, או שהמקום נרכש ונרשם על שמו רק ב־1888. ב־1920 נרשם המקום בלשכת רישום המקרקעין המנדטורית, כאשר מרבית השטח נרשם על שם ההקדש הספרדי, בעוד שטח קטן נרשם על שם ועד ההקדשות, ההקדש האשכנזי של צפת. סביבות המתחם הם אדמות בבעלות מינהל מקרקעי ישראל.
בשנת 1954 הציע משרד הדתות לשפץ את המבנה. אולם האפוטרופסים על הקבר התנגדו לכל שינוי במבנה. בעקבות זאת הציע ועדה של משרד הדתות להקים רשות מיוחדת שתנהל את הקבר ויצאה בתחרות לתכנון שיפוצים במקום שיאפשרו את החגיגות ההמוניות. בתחרות זכתה תוכניתו של האדריכל יוסף שנברגר. בשנת 1963 הרסו הפועלים את אחד מהלוחות העתיקים שעל הציון מתוך כוונה לישר את הציון ולהניח עליו לוחות שיש.
ב־1976 נחתם הסכם בין ההקדש הספרדי למשרד הדתות, לפיו ישכור המשרד את המתחם לתקופה של 5 שנים. תקופה זו הסתיימה ב־1981, אז חזר המתחם לניהול ההקדש הספרדי. עם זאת, במהלך התקופה נאחזו במקום מספר ארגונים וגופים שונים, שסירבו להתפנות ממקומם לאחר מכן.
פיצולים ומחלוקות שונות בהקדשות, הובילו לכך שארבעה גופים ציבוריים שונים היו מעורבים בניהול המתחם, בנוסף למשרד הדתות והמרכז הארצי לפיתוח המקומות הקדושים, שהזרימו כספים לתחזוק המקום ולאירוע ל"ג בעומר השנתי. ההקדשות השונים משתמשים לצורכיהם בכספים הנאספים בקופות צדקה שונות, הפזורות במתחם.
החל מ־1998 מתנהלת התדיינות משפטית בשאלת הבעלות על האתר, בין ארבעה גופי הקדש שונים, שהם התפצלויות של ההקדש הספרדי והאשכנזי הוותיקים. ההתדיינות נערכה הן בבית הדין הרבני, והן בבית המשפט המחוזי, כאשר ערעורים הוגשו לבית המשפט העליון. מדינת ישראל הייתה מעורבת אף היא בהתדיינות המשפטית בסוגיה, ולבסוף ב־2008 החליט בית המשפט העליון על מינוי ועדה בת חמישה חברים (אחד מכל גוף הקדש, ונציג המדינה כיו"ר), שתנהל את המתחם.
בשנת 2008 פרסם מבקר המדינה דו"ח חמור על המצב במקום, לפיו:
ליקויים במערך כיבוי האש ודרכי המילוט ששירותי הכבאות מתריעים עליהם מזה שנים, והמהווים סכנה לציבור, לא תוקנו על ידי ההקדשות המנהלים את המבנה. למרות זאת נתנו שירותי הכבאות בכל שנה אישור זמני לקיים את האירוע בל"ג בעומר. בל"ג בעומר התשס"ח לא היה בדרכי הגישה למתחם רשב"י כדי לספק את צורכי כוחות ההצלה והביטחון במקרה של אירוע רב נפגעים. כמו כן, היה כשל במערך התחבורה למתחם.
רמת התחזוקה של מבנה רשב"י נמוכה ואינה הולמת את קדושת המקום. המתחם אינו ערוך לקליטת אלפי האנשים שמגיעים אליו. יש צורך מיידי בשינוי המצב הקיים כדי לשמור על שלום ציבור המבקרים.
בטיפול במתחם קיים כשל מערכתי. המחלוקות בין הגורמים המעורבים נמשכות שנים ויוצרות מצב של שיתוק. דרך פעולתה של הממשלה מסכנת את מאות אלפי המבקרים בו. על משרדי התיירות, המדע, התרבות, משרדי המשפטים והבריאות, המועצה אזורית מרום הגליל, המרכז הארצי לפיתוח המקומות הקדושים, הממונה על המקומות הקדושים, מע"ץ והמשטרה לשתף פעולה ולנקוט את כל הצעדים הנדרשים כדי לשנות את המצב באתר
המבקר המליץ לבחון בהקדם את האפשרות למסור את הניהול והתחזוקה של מתחם הקבר והשטחים מסביבו לידי גורם מרכזי אחד - מטעם המדינה או גורם אחר בפיקוחה. בעקבות דו"ח המבקר והתרעת חבר הכנסת משה גפני, מונתה ועדה מטעם המדינה המכונה "ועדת החמישה" ובה מיוצגים נציגי ארבע הקדשות, ונציג מטעם המדינה המשמש כיושב ראש הוועדה.
היסטוריה > ניהול ובעלות > ניסיון הלאמה והליך משפטי

בסוף שנת 2011 החליטה ממשלת ישראל להלאים את האתר מידי ההקדשות, ולהעבירו לבעלות המדינה. מאבק עז נוהל על ידי גורמים בעדה החרדית, שפחדו מאיבוד השליטה ושינוי צביונו של האתר. בסוף 2013 חתם שר האוצר על צו המפקיע את הבעלות על המקום מידי ההקדשות, ומעביר אותה לידי חברה ממשלתית חדשה. עם זאת, בינואר 2016 החליטה הממשלה לפרק את החברה הממשלתית ולהעביר את תחומי אחריותה לעמותה הממשלתית, המרכז הארצי לפיתוח המקומות הקדושים.
ב־2014 ההקדשות עתרו לבג"ץ כנגד ההפקעה. בשל שביתת פרקליטים שאירעה בסמוך לתאריך הדיון המקדים ומשיקולים שונים, הסכימו נציגי המדינה לקיצור תהליכים ולהתייחסות לעתירה כאילו הוחלט בה על מתן צו ביניים בידי בג"ץ ועל כן לעכב את הליכי ההפקעה, וזאת למרות שבפועל לא הוצא צו כזה, וביד נציגי המדינה הייתה האפשרות להתנגד לכך. המשך הדיון בנושא התעכב כשנתיים, ועל המדינה אף הוטלו הוצאות משפט כבדות בשל איחור רב במתן תשובה.
בקיץ 2016 מסרו נציגי המדינה הודעה לפיה היא מציעה הידברות עם נציגי ההקדשות על מנת להגיע לפתרון מוסכם בסוגיה. בג"ץ הסכים להצעה זו ואף נתן הארכות רבות לניסיון הפשרה למשך כשנתיים עד קיץ 2018, שבו נמסר כי הצדדים לא הגיעו לפתרון מוסכם ועל כן נקבע תאריך לדיון נוסף. בסתיו 2018, מעט קודם תאריך הדיון, הסכימו הצדדים על הליך גישור. הליך הגישור קיבל הארכות רבות, ובראשית 2020 הודיעו הצדדים כי הוסכם על תקופת ניסיון של 3 שנים בה ינוהל האתר בידי מנכ"ל מקצועי ויפונו פולשים למתחם, ובסיומה תוכל המדינה להתחיל מחדש את הליך ההפקעה במידה ולא יפתרו הבעיות במקום. ההסכם קיבל תוקף של פסק דין בידי בג"ץ.
מבנה

מבנה הקבר גדול ובעל כיפות בצבע תכלת, וכולל חדרים אחדים. בחדר הגדול, בפינתו הדרומית, מצבה המציינת את קברו של רבי שמעון בר יוחאי. במרכז החדר מצבה נוספת המציינת את קברו של רבי אלעזר בנו של רבי שמעון בר יוחאי. מקום מיוחד באתר מוקדש להנחת פתקאות ("קוויטלאך") עם בקשות ולהדלקת נרות. על מצבת רבי שמעון בר יוחאי בנוי עמוד, כעין ארובה, המתרומם מעל הגג, ועליו נערכת ההדלקה לזכרו, בליל ל"ג בעומר. ראשית בניית המבנה על מערת הקבורה מיוחסת לרב אברהם גלאנטי, שבנה ושיפץ את המתחם בהמלצתו של האר"י. בראשית המאה ה-19 נרכש המתחם (יחד עם חלק ניכר משטחה של מירון הערבית) על ידי הרב שמואל עבו, סגן קונסול צרפת בארץ, שבנה את המבנה הראשי העומד כיום על הקבר. מאוחר יותר נוספו חלקים נוספים למבנה (כדוגמת מתחם 'ישיבת בר יוחאי' הסמוכה למתחם הקבר), והרחבות נוספות נעשו בראשית המאה ה-21.
במבנה מספר רב של חדרים, התפוסים על ידי גופים וארגונים שונים, כדוגמת שני ארגוני הכנסת אורחים המספקים מזון בחינם לבאי המקום.
על שער המבנה מצוטט הפסוק: "כִּי לֹא תִשָּׁכַח מִפִּי זַרְעוֹ" (דברים לא כא) וכן הפסוק: "עִיר וְקַדִּישׁ מִן שְׁמַיָּא נָחִת" (מלאך וקדוש מן השמים ירד) (דניאל י ד) כמובא בליקוטי מוהר"ן:
"ר' שמעון בר יוחאי הבטיח שלא תשכח תורה מישראל על ידו, כמובא בדברי רז"ל: כשנכנסו רבותינו לכרם ביבנה, אמרו: עתידה תורה שתשתכח מישראל, ואמר רשב"י שלא תשתכח, שנאמר: כי לא תשכח מפי זרעו. ... כי סופי תיבות של זה הפסוק כי לא תשכח מפי זרעו (דברים לא כא) הם אותיות יוחאי. ... דע כי התנא הקדוש ר' שמעון הוא בחינת עיר וקדיש מן שמיא נחית (דניאל ד י) ר"ת שמעון וכו':"
במהלך השנים פותחה סביבת המקום, ונבנו בה מבנים ומתקנים שונים, לשימוש ההמונים. בסמוך לכניסה הראשית למתחם התפתחה פעילות מסחרית קטנה. האתר נמצא מעט מדרום למושב מירון, ובשטחה של המועצה אזורית מרום הגליל.
המנהג בקבר הרשב"י

בתחילת המאה ה-20, כבר היה מירון האתר המרכזי לעלייה לרגל, בכל ימות השנה, בעיקר בתקופה שלאחר פסח, ושיאה בל"ג בעומר. על פי דיווח מאותה התקופה, הגרעין של המנהג במירון הוא חסידים, שעורכים במקום וסביבו תקופות ארוכות של התייחדות, ריקודים, טבילות ותפילות. הללו אף הנהיגו הקבלה בין הרשב"י לבין רבי נחמן מברסלב, דרך גלגול נשמות. הדיווח ממשיך ומתאר כיצד ימים לפני ל"ג בעומר עוסקים במירון בתפילה, קריאת תהילים ועיון בזהר.
המנהג בקבר הרשב"י > הילולת רבי שמעון בר יוחאי

מי שלא ראה את שמחת ל"ג בעומר על קברו של רבי שמעון בן יוחאי במירון לא ראה שמחה מימיו, שישראל עולים לשם המוניות של חגיגה בשירים ובכל כלי שיר ובאים מכל המקומות מערי אלוקינו ומארצות אדום וישמעאל ועומדים שם לילה ויום ולומדים... ומתפללים ואומרים מזמורים.
בל"ג בעומר נוהרים מאות אלפים למקום ציון קברו של רבי שמעון בר יוחאי למרגלות הר מירון. בכל שנה בערב וביום ל"ג בעומר משמשת חלקת ציונו של קברו של הרשב"י מקום להילולה, ובמשך ארבעה ימים רצופים מגיעים אליה כחצי מיליון איש. בליל ל"ג בעומר מתחילים האירועים המסורתיים של ההילולה. ההדלקה המרכזית הפותחת את אירועי ההילולה נעשית על ידי האדמו"ר מבויאן. כחלק מהאירועים, מתקיים טקס ה"חלאקה", בו נגזזים שערות ראשיהם של ילדים אשר הגיעו לגיל 3.
על רקע הצפיפות הרבה בהילולה ונוהגי הפרדה מגדרית של התרבות החרדית, נסללה בראשית המאה ה־21 דרך גישה רגלית עוקפת לציון רשב"י, שכונתה "דרך מהדרין" והוצב בה שילוט "למעבר גברים". בשנת 2016, בעקבות תלונת מרכז צדק לנשים ליועץ המשפטי של המשרד לשירותי דת בטענה לאפליה מינית, מסרה הנהלת המרכז הארצי לפיתוח המקומות הקדושים שאין ולא תהיה כל מניעה של גישת נשים לדרך. היועץ הוסיף שיצוין במפורש על גביה שהיא פתוחה לכל. יושב ראש ועד המושב מירון, השיב שמדובר בדרך פרטית בבעלות המושב ולפיכך עומדת להם זכות הקביעה מי יעבור בה. היועץ דחה את דבריו. באירועי אותה שנה לא הוצבו סדרנים לאכוף את ההפרדה ולא הוצבו שלטים ברוחה, וכן לא בוצעה הפרדה במנהרה שמקשרת בין מירון לטרמינל העלאת הנוסעים.
המנהג בקבר הרשב"י > עליית ז' באדר

בשנת תש"ט (1949) ארגן הרב משה צבי נריה אירוע הודיה המוני על הצלחות מלחמת העצמאות, בקבר הרשב"י במירון. אירוע זה היה היסוד לעליה למירון מדי שנה בז' באדר, בנוסף לעליה הרגילה בל"ג בעומר.
אסון הר מירון בשנת 1911

קריסת קבר רשב"י ארעה בל"ג בעומר של שנת תרע"א (1911). כתוצאה מהקריסה נהרגו לפחות אחד עשר אנשים ויותר מארבעים נפצעו. הפצועים פונו למושב בית זקנים לטיפול רפואי.
אסון הר מירון בשנת 1911 > סיבת ההתמוטטות

מקורות שונים מביאים סיבות שונות להתמוטטות. יש הסבורים שהמון אנשים נדחף למעלה בגג וכתוצאה מכך נשבר המעקה והבניין נפל. על פי גרסה מאוחרת יותר, האסון נגרם על ידי "קונה" זכות ההדלקה, "שנטל את אבוקת ההדלקה והתחיל להפחיד את האנשים שעמדו מסביבו, למען יתרחקו וכו‘ עד שמעקה הגג עליו נשענו התמוטט וכמאה אנשים נפלו לחצר שבו עמדו הכליזמרים".[דרוש מקור]
אסון הר מירון בשנת 1911 > השלכות הקריסה

בקרב יהודי האזור רווחה הסברה שהאסון התרחש בשל פגיעה בקדושת האירוע: החלוצים, עולי העלייה השנייה הצעירים החילונים זימרו שירי זמר עברי במקום השירים הנהוגים לכבוד התנא (למשל בר יוחאי), וכמה מהם אף רקדו במעורב לעיני הקהל. בתגובה, בלחץ חסידי צאנז שבצפת, גזרו רבני העיר חרם שלא יבואו נשים כלל להילולה למשך שבע שנים. עם זאת, רבני העיר הספרדים התנגדו לחרם, שהקשה על האבות שנאלצו לטפל בעצמם בילדים שהביאו לתגלחתם הראשונה ומיעט את השמחה, דבר חמור על־פי מסורת הקבלה. בשנת 1912 פחת מספר המשתתפים מאוד. בשנת 1914, עדה מימון פעילת הפועל הצעיר דתייה שהקימה אז בית־ספר לבנות בצפת, נכנסה ביחד עם שתי חברותיה להילולה. מאז הוסר החרם ונשים חזרו לבוא להילולה. אחר־כך חלה רב החסידים בצפת יצחק רבין, ונפטר בשנת 1915/1916, והיו שאמרו שהחרם גרם לכך.
אסון הר מירון בשנת 2021

אסון הילולת רבי שמעון בר יוחאי בהר מירון התרחש בליל ל"ג בעומר – י"ח באייר ה'תשפ"א, 30 באפריל 2021 – כאשר בסביבות השעה 1:00, במהלך ההילולה נמחצו עשרות אנשים כתוצאה מהדוחק הכבד ששרר בשביל היציאה ממתחם ההדלקה של חסידות תולדות אהרן. באירוע נהרגו 45 אנשים ונפצעו 102 נוספים.
מניתוח תגובותיה של הקהילה החרדית לאסון עולה כי הקהילה התמודדה עם האסון בכמה רמות: התמודדות רגשית, התמודדות דתית-אמונית, והתמודדות אזרחית.
הקברים במתחם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הקברים במתחם > במערה

רבי שמעון בר יוחאי (זיהוי עממי מהמאה ה-12, על סמך ספרות חז"ל)
רבי אלעזר ברבי שמעון (זיהוי עממי מהמאה ה-12, על סמך ספרות חז"ל)
הקברים במתחם > בפתח המערה

רבי יוסי ברבי אלעזר (השערה מהמאה ה-17, על בסיס ספרות חז"ל)
רבי יצחק (זיהוי עממי מהמאה ה-17)
הקברים במתחם > מערת הכוכין בפתח המתחם

רב אדא סבא (זיהוי עממי מהמאה ה-17)
הקברים במתחם > קרוב למתחם

הנביא הושע בן בארי (זיהוי עממי מהמאה ה-19)
תלמידי רשב"י (זיהוי עממי מהמאה ה-15)
רבי יוחנן הסנדלר (זיהוי עממי מהמאה ה-11)
הלל הזקן
אשת הלל הזקן
בני הלל הזקן
שמאי הזקן
אשת שמאי הזקן
בית הלל ובית שמאי
רב המנונא סבא (זיהוי עממי מהמאה ה-19)
רבי טרפון (זיהוי עממי מהמאה ה-11)
רבי יוסי בן קיסמא (זיהוי עממי מהמאה ה-13)
רבי יהודה בן בתירא (הראשון)
רבי יהודה בן בתירא השני (זיהוי עממי מהמאה ה-13)
רבי יוסי חטופא
אשת רבי יוסי חטופא
תלמידי רבי יוסי חטופא
רבי בנימין בר יפת
רבי אלעזר חסמא (זיהוי עממי מהמאה ה-13)
לקריאה נוספת

יוסף הגלילי, ספר מירון, תשע"ד.
זאב וילנאי, מדריך הגליל, הוצאה מחודשת של אחיעבר - ירושלים, 1980.
מנחם מיכלסון, יהודה סלומון ומשה מילנר, מקומות קדושים וקברי צדיקים בארץ ישראל, משרד הביטחון - הוצאה לאור, 1986.
צבי אילן, בתי כנסת קדומים בארץ ישראל, משרד הביטחון – ההוצאה לאור, 1991.
גזלייט (סדרת טלוויזיה)

| --- | --- |

 סוגה:  מותחן פוליטי, דרמה
 בימוי:  מאט רוס
 שחקנים:  ג'וליה רוברטס, שון פן
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  8
 שידור
 רשת שידור:  Starz 
 תקופת שידור מקורית:  24 באפריל 2022 – 12 ביוני 2022 
 קישורים חיצוניים
 אתר רשמי
 דף התוכנית ב-IMDb
 
גזלייט היא מיני-סדרה מסוגת מותחן פוליטי אמריקאית המבוססת על העונה הראשונה של הפודקאסט "Slow Burn" מאת ליאון נייפאך. בסדרה מככבים ג'וליה רוברטס, שון פן, דן סטיבנס, בטי גילפין, שיי ויגהאם ודארבי קאמפ. הסדרה הוקרנה לראשונה בערוץ Starz ב-24 באפריל 2022.
תקציר העלילה

הסדרה עוסקת בפרשת ווטרגייט ומתמקדת בכמה סיפורים שלא סופרו, כולל הכפופים לנשיא ריצ'רד ניקסון, קנאים ומלשינים שבסופו של דבר יפילו את כל המנגנון. הסיפור מתרכז במרתה מיטשל, אשת חברה מפורסמת מארקנסו ואשתו של התובע הכללי הנאמן של ניקסון, ג'ון נ. מיטשל. למרות השתייכותה למפלגה הרפובליקנית, היא האדם הראשון שהשמיע בפומבי את דעותיו על מעורבותו של ניקסון בווטרגייט, מה שגרם הן לנשיאות והן לחייה האישיים להתפרק. בתור התובע הכללי, מיטשל נאלץ לבחור בין מרתה לנשיא.
שחקנים ודמויות > תפקידים ראשיים

| שם השחקן/נית | שם הדמות | אודות הדמות |
| --- | --- | --- |
| ג'וליה רוברטס | מרתה מיטשל | אשת חברה מארקנסו, אשתו של ג'ון מיטשל. |
| שון פן | ג'ון מיטשל | התובע הכללי תחת הנשיא ניקסון. בכיר בועדה לבחירתו מחדש של הנשיא (אנ'). |
| דן סטיבנס | ג'ון דין | פרקליט בבית הלבן הכפוף לג'ון מיטשל. |
| בטי גילפין | מורין "מו" קיין | דיילת, אשתו של ג'ון דין. |
| שיי ויגהאם | גורדון לידי (אנ') | סוכן FBI לשעבר, מעורב בפריצה למתחם ווטרגייט. |
| דארבי קמפ | מרטי מיטשל | בתם של מרתה וג'ון מיטשל. |
שחקנים ודמויות > תפקידים חוזרים

אליסון טולמן בתור "וויני" (ווינצולה) מקלנדון
ג'יי סי מקנזי בתור הווארד האנט
כריס באואר בתור ג'יימס מקורד
כריס מסינה בתור הסוכן אנג'לו לאנו
קרלוס ואלדז בתור הסוכן פול מגאלנס
האמיש לינקלייטר בתור ג'ב מגרודר
ג'ון קרול לינץ' בתור ל. פטריק גריי
ג'ורדי קבאלרו בתפקיד יוג'ניו מרטינס
אוסקר טורה בתור וירג'יליו גונזלס
ג'ף דוקט בתור הסנאטור סם ארווין
פאטון אוסוולט בתור צ'ארלס קולסון
נט פקסון בתור בוב הולדמן
מרתה קלי בתור רוז מרי וודס
ארין הייז בתור פגי אביט
פטריק ווקר בתור פרנק ווילס
רפאל סבארג ' בתור צ'ארלס נ. שאפר
קייסוקה הואשי בתור הסנאטור דניאל אינווי
אן דודק בתור דיאנה אווויס
כריס קונר בתור ג'ון ארליכמן
בריאן גראטי בתור פיטר ביילין (מבוסס על סטיב קינג )
נלסון פרנקלין בתור ריצ'רד א. מור
ריד דיימונד בתור מארק פילט
ג'ון ונטימיליה בתור השופט ג'ון סיריקה
ג'ים מסקימן בתור הסנאטור אדוארד גורני
ג'וני ברכטולד בתור ג'יי ג'נינגס
אדם ריי בתפקיד רון זיגלר
קאט פוסטר בתור ברברה וולטרס
בילי סמית' בתור קן אביט
אשה קמאלי בתור לינדה
אלכסנדר פילימונוביץ' בתפקיד זולטון
הפקה

גזלייט הוא מותחן פוליטי המבוסס על העונה הראשונה של הפודקאסט "Slow Burn" מאת ליאון נייפאך. הסדרה הופקה על ידי Universal Content Productions הוכרזה בפברואר 2020, עם סם אסמייל כמפיק בפועל וג'וליה רוברטס, שון פן, ארמי האמר וג'ואל אדגרטון אשר לוהקו לתפקידם ראשיים. אדגרטון גם היה אמור לביים את הסדרה יחד עם אחיו נאש אדגרטון .  האמר עזב את הסדרה עקב התחייבויות קודמות.  בפברואר, הסדרה נמכרה לערוץ הטלוויזיה Starz, ושני האחים אדגרטון עזבו את הפרויקט. לאחר מכן מאט רוס הופקד על הבימוי . דן סטיבנס לוהק להחליף את האמר באפריל,  כאשר בטי גילפין, דארבי קאמפ ושיי וויגהאם לוהקו במאי וויגהאם החליף את אדגרטון.
הצילומים החלו באותו חודש בלוס אנג'לס, קליפורניה . ביולי 2021, אליסון טולמן, ג'יי סי מקנזי, כריס באואר, כריס מסינה והאמיש לינקלייטר לוהקו לתפקידים חוזרים.  פן סירב לחזור לסדרה עד שכל צוות השחקנים והצוות בהפקה קיבלו את החיסון נגד הקורונה.  בספטמבר, האולפנים ופן הגיעו לפשרה שבה פן יצלם את הסצנות שלו לאחר שבועיים עם צוות הפקה מחוסן. .  ב-2 בפברואר 2022, פורסם תאריך הקרנת הבכורה ב-24 באפריל 2022. .
הערות שוליים

↑  "winnie-mclendon-newspaperwoman-magazine-writer-author-and-literary-agent". press.org. נבדק ב-18 באוגוסט 2022. {{cite web}}:  (עזרה)
↑  McLendon, Winzola (1979). Martha: The Life of Martha Mitchell (באנגלית). Random House. ISBN 978-0-394-41124-8. נבדק ב-18 באוגוסט 2022. {{cite book}}:  (עזרה)
↑  "Winzola P. McLendon Obituary (2012)". The Washington Post. Legacy.com. 5 במרץ 2012. נבדק ב-18 באוגוסט 2022. {{cite news}}:  (עזרה)
↑  White, Peter (2020-02-21). "Julia Roberts, Sean Penn, Armie Hammer & Joel Edgerton To Star In Watergate Drama Gaslit, UCP Series Based On Slow Burn Podcast". Deadline Hollywood (באנגלית אמריקאית). ארכיון מ-2020-02-21. נבדק ב-2021-04-30.
↑  White, Peter (14 בינואר 2021). "Armie Hammer Has Exited UCP's Gaslit Series To Do Paramount+'s The Offer". ארכיון מ-2021-01-14. נבדק ב-2021-01-14. {{cite web}}:  (עזרה)
↑  White, Peter (22 בפברואר 2021). "Gaslit: Julia Roberts & Sean Penn-Fronted Watergate Drama Lands At Starz, Joel & Nash Edgerton Exit, Matt Ross Joins As Director & EP". ארכיון מ-2021-02-22. נבדק ב-2021-02-22. {{cite web}}:  (עזרה)
↑  Kroll, Justin (באפריל 2021). "Dan Stevens Replaces Armie Hammer In Starz's Julia Roberts-Sean Penn Watergate Series Gaslit". ארכיון מ-2021-04-01. נבדק ב-2021-04-01. {{cite web}}:  (עזרה)
1 2  Petski, Denise (13 במאי 2021). "Gaslit: Betty Gilpin To Play Mo Dean, Joining Dan Stevens As John Dean In Starz's Watergate Drama; Shea Whigham & Darby Camp Also Cast". Deadline Hollywood. ארכיון מ-13 במאי 2021. נבדק ב-13 במאי 2021. {{cite web}}:  (עזרה)
↑  Petski, Denise (1 ביולי 2021). "Gaslit: Allison Tolman, J.C. MacKenzie, Chris Bauer, Hamish Linklater, Chris Messina Join Starz's Watergate Drama". Deadline Hollywood. ארכיון מ-1 ביולי 2021. נבדק ב-1 ביולי 2021. {{cite web}}:  (עזרה)
↑  Fleming, Mike Jr. (22 ביולי 2021). "Sean Penn Line In Sand: Won't Return To Watergate Series Gaslit Unless All Cast & Crew Get Mandatory Covid Vaccinations". Deadline Hollywood. ארכיון מ-12 בספטמבר 2021. נבדק ב-15 באוקטובר 2021. {{cite web}}:  (עזרה)
↑  Fleming, Mike Jr. (30 בספטמבר 2021). "Sean Penn Returns To Gaslit; Compromise Is That Entire Crew Is Covid Vaccinated For Two Weeks He Has Left To Shoot". Deadline Hollywood. ארכיון מ-30 בספטמבר 2021. נבדק ב-30 בספטמבר 2021. {{cite web}}:  (עזרה)
↑  Petski, Denise (15 באוקטובר 2021). "Gaslit: Patton Oswalt, Erinn Hayes, Patrick Walker, Raphael Sbarge Among 14 Cast In Starz's Watergate Drama". Deadline Hollywood. נבדק ב-15 באוקטובר 2021. {{cite web}}:  (עזרה)
↑  Schwartz, Ryan (2 בפברואר 2022). "Gaslit: Julia Roberts and Sean Penn Headline Starz Watergate Drama — Watch Trailer, Get Premiere Date". TVLine. נבדק ב-2 בפברואר 2022. {{cite web}}:  (עזרה)